procesaur/Wiki.mk huggingface dataset:
Лук Кенард

Лук Кенард (роден на 24 јуни 1996 година) е американски кошаркар, бек шутер на Лос Анџелес Клиперс во НБА.
1 Колеџ кариера
Кенард се запишал на Универзитетот Дјук за да игра колеџ кошарка. Како фрешман во Дјук, Кенард имал во просек 11,8 бода, 3,6 скока и 1,5 асистенции по натпревар. За време на неговата софоморска година, Лук во просек имал 19,5 бода, 5,1 скока и 2,5 асистенции по натпревар. Тој имал најдобар процент во својот тим во шут за три бода 43.8% и во изведување на слободни фрлања 85.6%. Како софмор, тој исто така бил избран во првиот тим на All-ACC. По завршувањето на својата софоморска сезона, Кенард објавил дека ќе се откаже од правото во последните две колеџ години да игра кошарка и ќе влезе на НБА драфтот 2017.
1.1 Колеџ статистика
2015–16, Дјук, 36, 11, 26.7, .421, .320, .889, 3.6, 1.5, .9, .2, 11.8
2016–17, Дјук, 37, 36, 35.5, .489, .438, .856, 5.1, 2.5, .8, .4, 19.5
2 Професионална кариера
2.1 Детроит Пистонс (2017–денес)
На 22 јуни 2017, Кенард бил избран како 12-ти пик во првата рунда од Детроит Пистонс на НБА драфтот 2017. Тој учествувал на НБА Летната лига во Орландо каде имал просек од 17,2 бода, 4,2 скока и 2,4 асистенции. Своето деби за Детроит Пистонс во НБА го имал на 20 октомври 2017, постигнувајќи 11 бода и 2 асистенции од клупата за резерви во поразот со 115-111 на гостувањето кај Вашингтон Визардс. На 15 декември 2017, поради повредата на Ејвери Бредли Кенард за првпат бил стартер во еден НБА натпревар во победата со 104-98 на гостувањето кај Индијана Пејсерс забележувајќи 9 бода 5 скокови и 4 асистенции. На 30 декември 2017, Кенард постигнал највисоки во својата НБА кариера 20 бода во победата со 93-79 на домашен терен над Сан Антонио Спарс. На 9 април тој го изедначил своето најдобро постигнување уфрлувајќи 20 бода во поразот од Торонто Репторс во последниот домашен натпревар на Пистонс за сезоната.
Драгослав Шекуларац

Драгослав Шекуларац (, - , ) — југословенски фудбалер. Истакнат играч на Црвена звезда од Белград. Популарниот „Шеки“ бил втора голема „ѕвезда“ по Рајко Митиќ. Веројатно бил еден од најдобрите дриблери во историја на југословенскиот фудбал. Играл во везен ред. Бил постојан член на фудбалската репрезентација на Југославија, и во тоа време бил нејзни најдобар поединец. Одиграл 41 натпревари и постигнал шест голови за репрезентација на Југославија. По инцидентот на еден натпревар бил казнет со две години неиграње и со тоа кариерата нагло ја прекинал.
1 Животопис
1.1 Играчка каријера
Драгослав Шекуларац основното училиште, четири години гимназија, како и метеореолошко училиште ги завршил во Белград. Меѓутоа, училиштето не му било приоритет бидејќи фудбалот станала негова најважна преокупација. Кога Димитрије Милојевиќ, некогашниот фудбалер на БАСК-а, тренер и печатарски работник на весникот ''Политика'', го забележал во дворот на Втората машка гимназија, веднаш му станало јасно за каков талент се работи.
Црква „Св. Климент Охридски“ - Ново Коњарево

Свети Климент Охридски — нова селска црква во струмичкото село Ново Коњарево, Македонија.
1 Местоположба
Црквата се наоѓа во средишниот дел на селото, на самиот магистрален пат А4.
2 Историја
Црквата била осветена во 2073 година.
3 Архитектура
3.1 Фрескоживопис
Црквата е делумно живописана.
3.2 Икони и иконостас
Во црквата постои мал дрвен иконостас.
4 Галерија
5 Поврзано
* Струмичко архијерејско намесништво
* Ново Коњарево
Црква „Св. Петка“ - Смолари

Света Петка — помала селска црква во струмичкото село Смолари, Македонија.
1 Местоположба
Црквата се наоѓа на патот помеѓу селата Смолари и Самоилово, во близина на комплексот Лебедово Езеро.
2 Историја
Според натписот над влезот, црквата била подигната од Илија и Јордана, но не е наведена годината на изградба.
3 Архитектура
3.1 Фрескоживопис
Црквата е делумно живописана во внатрешноста.
3.2 Икони и иконостас
Црквата поседува мал дрвен иконостас.
4 Галерија
5 Поврзано
* Струмичко архијерејско намесништво
* Смолари
Алкеј

Алкеј (621 п.н.е. - 560 п.н.е.) - старогрчки поет.
1 Животопис
Алкеј живеел во Митилена, на островот Лезбос и бил современик на поетесата Сафо. Тој ги измислил алкејскиот стих и алкејската строфа.
Марко Валериј Месала Корвин

Марко Валериј Месала Корвин (латински: ''Marcus Valerius Messalla Corvinus'', 64 п.н.е. - 8) - римски војсководец и политичар.
1 Животопис
Месала бил покровител и пријател на повеќе римски поети, како, на пример, Тибул кој го придружувал во воениот поход на исток).
Мина Лазаревиќ

Мирјана Мина Лазаревиќ (Белград, 10 јули 1975) е српска глумица.
1 Биографија
Мина Лазаревиќ е родена во 1975 година во Белград. Првата задача, таа ја имала во градинката „Бамби", и веќе на возраст од три години почнала да учи да свири на пијано. Со пет и пол години, таа се запишала во музичкото училиште „Стефан Мокрањац". Го завршила основното училиште "Бранко Радичевиќ" во Блок 45 во Нов Белград. Нејзините родители целиот свој живот им бил посветен на музиката. Татко и Љубиша е диригент, денес во пензија, а нејзината мајка Марија, која денес исто така е во пензија, нејзиниот работен век го поминала во хорот на Театарот на Терзиите. Пијано беше и сè уште е нејзиниото прво определување. Одела на републички и сојузнички натпревари, освојувала први награди на солфеџо и пијано. Од осум години, беше многу активна и многу луѓе и предвидувале успешна музичка кариера. Како сестрано дете од 11 години започнала атлетика. Таа имала добри предиспозиции, така што 1 година на Партизанскиот стадион тренирала спринтерски дисциплини, особено на 100 метри. На природен начин била на Музичка Академија, на која што ја упишала на возраст од 16 години.  Речиси го достигнала крајот на годината, но таа полека почнала да се разочарува во се, поради тоа што на не можела да учи пијано во Москва или Виена. Затоа таа се запишала на  Факултетот за драмски уметности на 19 години и направила голем чекор во нејзиниот живот. Да не погрешила, таа сфатила дека стигнала до завршниот испит и завршила факултет. Како и сите млади глумци и нејзините први ангажмани биле играње во други претстави. Така Мина "играла" во ''Бриљантин'' и ''Виолинистот''. Првата улога во театар, таа ја доби во претставата ''Снежната Кралица'' со толкувањето на ликот на Гедра. Член е на театрарот на Театар Т, единствениот музички театар во Србија. Сепак, ниту од музиката не подигнала раце. Сонува за џез албум, а на јавни места имала и  музички изведби. Има три деца, на кои го посветува секој слободен момент. Целосното медумско внимание на себе го привлече со улогата Чупка во серијата ''Семејно благо'', а улога во претставата ''Секс бомба'' стана на врвот на медиумската популарност. Првата филмска улога ја имаше во ''Нормални луѓе''.
Со Воин Четковиќ на 34 Филмска средбата во Ниш, ја освои наградата за ''Таа и тој'', како најдобар глумечки пар од 1999 година, а истото го направија во 2002 година.
Го позајмила гласот Твајлајт Спаркл (Вечерни Искри) во цртаниот филм Мојот Мал Пони: Пријателството е магија, Мојот Мал Пони: Девојките од Еквестија − Музика долга и Мојот Мал Пони: Девојке од Еквестрија − Игри на  пријателство.
Парки

Парки (латински: ''Parcae'') - наречници во римската митологија и во старогрчката митологија кои ја определувале животната судбина на човекот. Во старогрчката митологија, тие биле наречени „Моῗραι“. Парките биле три сестри чии имиња биле: Клота (која го преде предивото на животот), Лахеза (која го одредувала текот на животот) и Атропа (која ја сечела животната нишка).
1 Парките како мотив во ументоста
* „Интервју со Атропа“ - песна на полската поетеса Вислава Шимборска.
Мецена

Гај Мецена (латински: ''Gaius Maecenas'', 15 април 68 п.н.е. - 8) - римски државник.
1 Животопис
Мецена му бил советник и пријател на императорот Октавијан Август и се чувствувал почестен поради тоа што императорот живеел со неговата жена. Исто така, тој бил пријател и покровител на повеќе римски поети, како Вергилиј, Хорациј, Секст Проперциј итн. Оттука, неговото презиме денес се користи како синоним за секој покровител на уметноста.
Драгана Миќаловиќ

Драгана Миќаловиќ (Лесковац, 3 март 1991 година) е српска филмска, театарска и телевизиска глумица.
1 Животопис
Драгана Миќаловиќ е родена во Лесковац во 1991 година. Ќерка е на познатиот глумец Драган Миќаловиќ и Милица Весковиќ Миќаловиќ, која е по професија фризерка. Има две постари сестри, Мирјана и Слобода, која е исто така глумица. Како мала, пеела во хор и тогаш стекнала љубов кон пеењето. Завршила средно музичко училиште "Станислав Бинички" во Лесковац. Музички е надарена, а од  инструменти свири пијано. Како мала со татко и, одела во театар и тогаш ја засакала глумата. Со 15 години се преселила во Белград. И покрај големата желба, не успеала да се запише на Факултетот за драмски уметности, но тоа не ја спречило да ја изгради глумечката кариера. Во моментов живее и работи во Белград, каде што се запишала на Факултетот за култура и медиуми, кој го заврши во 2015 година.
2 Улоги
Младата глумица првпат се појави во тинејџерски серија " Дојди поблиску", каде што го толкува ликот на Јелена (Јеца). Исто така, одигра во популарната ТВ серија "Непобедливо срце" работено по мотивите истоимениот роман Мир Јам. Таа го толкува ликот на Анѓа, млада гимназијалка, која е заљубена во Сташа (Љубомир Булајиќ) нејзиниот училиштен пријател и син на познатиот банкар Алекса Новаковиќ. Беше забележана во телевизиската емисија "Кој е код Кое", која се емитуваше на првата програма на Радио-телевизија Србија. Ја играше една од главните улоги во серијата "Звездара", толкувајќи го ликот на Дана, тинејџерка која е преокупирана со себе и сопствената слика во огледало. Се појавува во 2015 година во игранот филм "Марко Краљевиќ - Фантастична авантура", каде го толкува ликот на Верица. Во серијата на "Santa Maria della Salute" во режија на Здравко Шотре, ја толкува епизодната улога на кралицата Наталија Обреновиќ. Меѓутоа, најголемата популарност за млада глумица ја донела улогата во  серијата "Синѓелиќи", кој е направена по примерот на шпанската серија "Серанови" каде го игра ликот на Касија Трикуља. Исто така, младата глумица го толкува ликот на Дика во филмот "Се врати Зоне" продолжување на познатиот филм "Зона Замфирова". Голем успех и донесе улогата во серијата "Вистини и лаги" што се емитуваше на Првиот канал. Таа го игра ликот на Викторија Џокиќ, млада, заводлива жена која е принудена да работи на две работни места за да преживее. Во текот на денот, работи како професорка, а во текот на ноќта оди во клуб каде што  работи како стриптизета. Значајни улоги во претстави и се "Бродот плови за Белград", "Самци и самици", "Кој се грижи", "Кислород", "Антисамитс" како улога во мјузиклот "Шон овците". Голема премиера во март 2017 година, глумицата имаше со претставата "Кафана Балкан", каде таа ја игра главната улога заедно со Саша Јоксимовиќ. Таа го толкува ликот на Ружица, разведена женс со две деца, некогаш била голема Драганова (Саша Јоксимовиќ) љубов. Таа сè уште го сака, но има голема мака која не сака да му ја каже. Главната улога во претставата "Ти и јас двајца научници," ја имаше заедно со нејзиниот македонски колега Александар Ристоски во театарот "Пинокио" во Белград.
ПОУ „Св. Климент Охридски“ - Ново Село

Основно училиште „Свети Климент Охридски“ (во минатото: Посебно основно училиште „Свети Климент Охридски“ - Ново Село; официјално: Основно училиште со ресурсен центар „Свети Климент Охридски“ - Ново Село; скратено: ОУРЦ „Свети Климент Охридски“) — централно основно училиште за деца со посебни образовни потреби во струмичкото село Ново Село, Општина Ново Село.
Училиштето е именувано по словенскиот просветител и светец Свети Климент Охридски.
1 Местоположба
Училиштето се наоѓа во северниот дел на селото Ново Село, веднаш спроти селската црква „Св. Ѓорѓи“.
2 Галерија
Чешма на Баба Ванѓа

Чешма на Баба Ванѓа — чешма која се наоѓа во Ново Село, Струмичко, посветена на Баба Ванѓа.
Според преданијата, овде е местото каде Баба Ванѓа го изгубила видот кога по враќањето од полето, таа со нејзина роднина застанале на чешмата да се напијат вода, по кое ги зафатил силен ветер.
1 Местоположба
Чешмата се наоѓа на крајот од селото Ново Село, во непосредна близина на магистралниот пат А4.
2 Историја
Според приказната, Вангелија Пандева на 12 години на ведро време ја подигнал силен ветер и ја носел неколку метри, сѐ до местото каде што денес се наоѓа чешмата. По тој настан, таа започнала и да претскажува.
Во поново време, Општина Ново Село го уредила просторот околу чешмата, градејќи настрешница, патеки и летниковци.
3 Галерија
Јован Вуков

Јован Вуков е српски архитект, кој живеел и работел во Белград. Се занимавал со проектирање на поединечни куќи за живеење. Бил овластен архитект и имал сопствено биро. Негов проект е станбениот објект ( Сут+П+1+По) на улица „ Деспа Николиќ“, на аголот од улиците „ Зетска“, бр. 162 и кеј „ Димитар Влахов“ во Скопје.
Мат Блеха

Мат Блеха е чешки архитект, кој живеел и работел во Белград. Бил овластен архитект и имал сопствено биро на улица „Чика Љубина“, бр. 19. Проектирал објекти од различен архитектонски карактер.
Во 1928 година се јавува како проектант на складот за пиво и фабриката за производство на мраз на сараевската пиварница во Скопје.
Џамија (Сушица)

Џамија (Сушица) — поранешна селска џамија во струмичкото село Сушица, Општина Ново Село.
1 Местоположба
Џамијата се наоѓа во средишниот дел на селото.
2 Историја
Објектот бил изграден по доаѓањето на Османлиите на овие простори и како активен храм се задржал до нивното иселување по крајот на Балканските војни. Денес, муслиманскиот храм е во рушевини, освен неговото минаре.
3 Галерија
Греда

Греда — хоризонтален конструктивен елемент која се наслонува на вертикалните конструктивни елементи – столбови.
Основните конструктивни елементи групирајќи се меѓусебе обезбедуват различни комбинации за најразлични решенија на архитектонски план.
Врз гредите се потпираат (налегнуваат) меѓукатните конструкции и крововите.
Конструктивни елементи

Конструктивни елементи — основни елементи на конструктивниот систем се: носечки ѕидови, столбови, греди, меѓукатни конструкции, кровни конструкции.
Материјалите од кои се изведуват конструктивните елементи можат да бидат: дрво, челик, армиран бетон, преднапрегнат бетон.
Овие елементи заземаат различни положби во просторот. Со комбинација и поврзување на овие елементи се добиваат сложени носачи, чиј степен на сложеност зависи од врските во јазлите (зглобни, крути, делумно крути). Основни услови кои треба да ги задоволат конструктивните системи се: сигурност, намена, рамнотежа, стабилност, носивост, трајност, естетика.
Изборот на оптимален конструктивен систем не е едноставен и пред сè зависи од барањата на објектот и корисниците на истиот. Оптималната конструкција треба да биде стабилна, цврста, фунцкионална, економична и економски оправдана.
При проектирање и пресметка на конструктивните елементи и конструктивниот систем во целост потребно е да се задоволат стандардите за конструкции – Европски норми (еврокодови).
Европските норми опфаќаат неколку основни делови:
* Дејствување на конструкцијата и пресметка
* Пресметка на бетонските конструкции
* Челичните конструкции
* Дрвените конструкции
* Алуминиумските конструкции
* Геотехничките конструкции
* Пресметка на сеизмички отпорните конструкции
Калкан

Калкан — најчесто триаголен дел од ѕидот помеѓу рабовите на кровната косина. Обликот на калканот и неговата обработка зависи од употребениот конструктивен систем, климатските влијанија, достапните матерјали како и естетскиот пристап. Калкан како поим најчесто се користи за целата ѕидна површина вклучувајќи го триаголниот дел оформен од кровните косини како и ѕидот под него.
1 Калканско спојување
Калканско спојување како поим најчесто се користи кога два соседни објекти се спојуваат со нивните бочни страни во однос на улицата.
2 Поврзано
* Ѕид
* Фронтон
Црква „Вознесение Христово“ - Старо Коњарево

Вознесение Христово (позната и како Свети Спас) — главна селска црква во струмичкото село Старо Коњарево, Македонија.
Црквата била првично именувана како „Св. Атанасиј“, но откако била опожарена го добила новото име „Вознесение Христово“.
1 Местоположба
Црквата се наоѓа во повисокиот дел на селото, а во црковниот двор се наоѓаат и селските гробишта.
2 Историја
Црквата била изградена во век.
Црквата била целосно уништена во голем пожар од 1976 година, а две години подоцна во 1978 година била обновена во ист габарит. Притоа, покрај ѕидарија биле употребени и армирано-бетонски елементи.
3 Архитектура
Градбата на црквата е трокорабна. Црквата е во добра состојба.
3.1 Фрескоживопис
Црквата не е живописана во внатрешноста.
4 Галерија
5 Поврзано
* Струмичко архијерејско намесништво
* Старо Коњарево
Манастирска црква „Св. Ѓорѓи“ - Ново Село

Свети Ѓорѓи — главна манастирска црква на Новоселскиот манастир во струмичкото село Ново Село, Македонија.
1 Местоположба
Црквата се наоѓа северно од селото, сместена на патот за Новоселското Езеро и до нејзе води асфалтиран пат.
2 Историја
Црквата започнала да се гради во 1995 година од страна на мештаните на Ново Село, кои пред да ја изградат по предание секогаш во попладневните и во вечерните часови во деновите наспроти големите празници иделе на ова место, а следниот ден оделе во истоимената селска црква. Поради ова се претпоставува дека некогаш во дворот на денешниот манастир постоела црква.
Црквата била осветена на 28 август 2004 година на празникот Голема Богородица со благослов на струмичкиот митрополит г. Наум.
3 Архитектура
3.1 Фрескоживопис
Црквата е целосно живописана.
3.2 Икони и иконостас
Во црквата се наоѓа мал мермерен иконостас.
4 Галерија
5 Поврзано
* Струмичко архијерејско намесништво
* Ново Село
Стреа

Стреа — раб на покривот кој виси над фасадниот ѕид, надвор од рамките на објектот. Има за цел да ја заштити фасадата од дожд. Може да биде и украсена, како дел од архитектонски стил; како што се кинеските држачи на стреата наречени „дуогонг“.
1 Функција
Примарна функција на стреата е да ја задржи дождовната вода надвор од ѕидовите и да спречи влез на водата на спојот меѓу кровот и ѕидот. Стреата исто така може да ја заштити патеката околу објектот од дожд, спречува ерозија на темелите, и делумно го заштитува фасадниот ѕид од прскање на дождовна вода.
Секундарна функција е да се контролира влезот на сончева светлина во објектот како форма на дизајн на пасивна куќа; стреата може да биде дизајнирана соодветно за искористување на сончевата топлина, да се прилагоди на локалните климатски услови и ориентацијата на објектот.
Во стреата може да се сместат и отвори за вентилација на покривот простор.
2 Дизајн
Естетските, традиционални или чисто декоративните размислувања можат да надвладеат над строго функционални барања на стреата. Пример за тоа е стреата од крушевската традиционална куќа, прикажана на сликата од десната страна.
Стреата може да се заврши со чело, даска по должината на стреата за да се обезбеди основа на која ќе се потпре олукот. Кај калканот, стреата може да се прошири надвор од работ на ѕидот и да се заштити со опшивка.
Меѓукатна конструкција

Меѓукатните конструкции се хоризонтални носиви конструктивни елементи кај објектите од високоградбата, кои го делат објектот по висина на катовите, имаат задача да ги примат сите постојани и подвижни товари и да ги пренесат на вертикалните ослонци.
Се делат на: рамни плочи, плочи со греди, гредни АБ меѓукатни конструкции.
Според начинот на изведба, може да се монолитни, полумонтажни и монтажни.
Крајни точки на Хрватска

Ова се географски крајните точки на Хрватска:
1 Просторни крајности
;Најсеверна точка:* Свети Мартин на Мура (во Меѓимурската жупанија) — ;Најјужна точка:* островче Галијула во архипелагот Палагружа (управно под градот Комижа на островот Вис, Сплитско-далматинска жупанија) — * на копното: Витаљина, ’рт Оштра на полуостровот Превлака (управно во општината Цавтат, Дубровничко-неретванска жупанија) — ;Најисточна точка:* Илок (во Вуковарско-сремската жупанија) — ;Најзападна точка:* Башанија, ’рт Лако (управно под градот Умаг, Истарска жупанија) —
2 Висински крајности
* Највисока точка: Динара, 1.831 м* Најниска точка: Јадранско Море, 0 м
Даница Максимовиќ

Даница Максимовиќ (Релјинци, 25 јануари 1953) е српска глумица.
1 Животопис
Како девојче во родното место, била член на рецитаторската секција, а долги години се занимавала и со фолклор.
Глума завршила Факултетот за драмски уметности во Белград, во класа на професорот Миња Дедиќ, заедно со Бранислав Леќиќ и Дара Џокиќ .
Прва улога на филм ја одиграла 1980 година во филмот ''"Хајдук"''. Со Тања Бошковиќ, Миленко Павлов и Раде Марјановиќ, долго време била носител театарскиот репертоар во Театарот на Терзиите. Во кариерата на Даница Максимовиќ, доминантни улоги се таканаречените жена од маргини (алкохоличарки, проститутки, жени со сомнителен морал).
За време на деведесеттите години Даница со колегата Владан Савиќ, играла и кабаре и се викал ''"Години на заплетот"''. Автор на текстот и песните  бил Миленко Пајовиќ, а музиката ја компонирал Раде Радивојевиќ. Името на кабарето било алузија на една книга од некогашниот прв човек СРЈ Слободан Милошевиќ ''"Години на расплетот"''. Овој кабаре му штетел на режимот на деведесеттите, а авторите свесно го ризикувале политичкиот прогон.
Фобитник е на Стерјини награди за улога во претставата ''"Лукреција или ждеро"''. Најмладата публика на Максимовиќ ја помни по улогата на тета Лије, која и позајмила глас, во серијалот ''"Добра ноќ деца"''.
Даница Максимовиќ била претседател  на Сојузот на драмски уметници Србија, од 1997 година го уживала статусот на слободен уметник. Најмладата публика на Максимовиќ ја помни по улогата на тета Лије, која и позајмила глас, во серијалот ''"Добра ноќ деца"''.
Даница Максимовиќ ја играла главната улога во првата српска теленовела ''" Јелена"''. Исто така ја толкува една од главните улоги во теленовелата ''" Застани го времето"''.
Нејзин син е Милош Лолиќ, театарски уредник.
2 Признанија
* Стерјина награда за улога во претставата Лукреција или ждеро
* Златен чуран на деновите на комедијата во Јагодина
* Златна пара на фестивалот во Врњачка Бања, за улога во филмот ''"Ноќта во куќата на мојата мајка"''* Витез од Чарапаније - сер Харди, на Меѓународниот фестувал на хумор и сатира "Златна кацига" во Крушевац
3 Интересно
* Даница Максимовиќ е една од ретките јавни личности во Србија која јавно признала во 1992 година сека била подложена на лечење на алкохолизмот.
* Долги години се занимава со хуманитарни работи.
* За улогата во филмот ''"Ноќта во куќата на мојата мајка"'', морала да се здебели 8 килограми.
* 2009 година станала постојан на натпреварувачкото шоу Јас имам талент, по две сезони прикажување го напуштила шоуто, но во 2016 година повторно се вратила во шоуто.
4 Театар
* Лукреција или Ждеро
* Сезона на нарачани убиства
* Кој се плаши од Вирџинија Вулф?
* Мандрагола
* Сина роза
* Светлост на сцената
* Кумови
* Зона Замфирова
* Татко на службен пат
* Ожалостено семејство
* Сенка: Еуридика зборува
* Индиго
Столб

Столб — носечки елемент вертикално поставен и служи како лежиште врз кој се потпираат хоризонталните носечки елементи – греди.
Како материјал може да се користи челик, дрво, армиран бетон.
Обликот е во зависност од барањата на потребите на објектот, може да бидат правоаголни, квадратни, повеќеаголни, цилиндрични итн.
Милан Злоковиќ

Милан Злоковиќ — српски архитект, роден во Трст на 6.IV. 1898, а починал во Белград на 29. V. 1965 година. Дипломирал на Техничкиот факултет во Белград, во 1921 година. Во периодот од 1921 до 1923 година престојувал во Париз, каде ја посетувал Високата школа за уметност. Бил вработен како наставник на Архитектонскиот факултет во Белград, каде што останал на работа сѐ до исполнување на својот активен работен стаж (1923- 1962).
Со цел да ја прекинат врската со актуелниот историзам и да се вклучат во модерните европски движења на архитектурата, тој заедно со своите врсници Коиќ и Бабиќ, како и малку постариот Дубови, се јавуваат како основачи на Групата архитекти на модерниот правец. Се вбројува меѓу првите архитекти којшто ја пренел модерната архитектура во Скопје. Од тој период негово познато дело во Македонија е Палатата на трговско- индустриската комора во Скопје, од 1933 година.
Во 1937 година учествувал на анонимен архитектонски конкурс за Филијалата на Државната хипотекарна банка во Скопје.
Неговата дејност била педагошка, проектантска, научна и општествена. Изработил над 60 идејни и 30 главни проекти. Публикувал повеќе од 50 статии во стручни во стручни и научни списанија. Реализирал 16 објекти од различен карактер и намена. Во повоениот период претежно се занимавал со теориските основи на архитектонското компонирање, модуларните мрежи и модуларната координација.
Од 1955-59 година бил ангажиран како хонорарен наставник на предметот ''Проектирање на општествени згради'' на Архитектонскиот отсек при Техничкиот факултет во Скопје.
За својот богат творечки опус, во 1963 година ја добил ''Седмојулската награда''.
0.1 Галерија
Список на дипломатски претставништва на Казахстан

Ова е список на дипломатски претставништва на Казахстан, исклучувајќи ги почесните конзулати.
1 Азија
*** Кабул (амбасада)
*** Ереван (амбасада)
*** Баку (амбасада)
*** Пекинг (амбасада)
** Хонгконг (генерален конзулат)
** Шангај (генерален конзулат)
** Урумчи (визна служба)
*** Тбилиси (амбасада)
*** Њу Делхи (амбасада)
*** Џакарта (амбасада)
*** Техеран (амбасада)
** Горган (конзулат)
** Сари (конзулат)
*** Тел Авив (амбасада)
*** Токио (амбасада)
*** Аман (амбасада)
*** Сеул (амбасада)
*** Бишкек (амбасада)
** Ош (конзулат)
*** Бејрут (амбасада)
*** Куала Лумпур (амбасада)
*** Улан Батор (амбасада)
*** Мускат (амбасада)
*** Исламабад (амбасада)
*** Доха (амбасада)
*** Ријад (амбасада)
** Џеда (конзулат)
*** Сингапур (амбасада)
*** Душанбе (амбасада)
*** Бангкок (амбасада)
*** Анкара (амбасада)
** Истанбул (конзулат)
*** Ашхабат (амбасада)
*** Абу Даби (амбасада)
** Дубаи (конзулат)
*** Ташкент (амбасада)
*** Ханој (амбасада)
2 Америка
*** Бразилија (амбасада)
*** Отава (амбасада)
*** Хавана (конзулат)
*** Мексико (амбасада)
*** Вашингтон (амбасада)
** Њујорк (генерален конзулат)
3 Африка
*** Каиро (амбасада)
*** Адис Абеба (амбасада)
*** Преторија (амбасада)
*** Триполи (амбасада)
4 Европа
*** Виена (амбасада)
*** Минск (амбасада)
*** Брисел (амбасада)
*** Софија (амбасада)
*** Загреб (амбасада)
*** Прага (амбасада)
*** Хелсинки (амбасада)
*** Париз (амбасада)
*** Берлин (амбасада)
** Бон (огранок на амбасадата)
** Франкфурт (генерален конзулат)
** Хановер (конзулат)
** Минхен (конзулат)
*** Атина (амбасада)
*** Будимпешта (амбасада)
*** Рим (амбасада)
*** Рига (конзулат)
*** Вилнус (амбасада)
*** Кишинев (генерален конзулат)
*** Хаг (амбасада)
*** Осло (амбасада)
*** Варшава (амбасада)
*** Лисабон (амбасада)
*** Букурешт (амбасада)
*** Москва (амбасада)
** Казањ (генерален конзулат)** Санкт Петербург (генерален конзулат)
** Астрахањ (конзулат)
** Омск (конзулат)
*** Братислава (конзулат)
*** Киев (амбасада)
*** Лондон (амбасада)
** Абердин (конзулат)
*** Берн (амбасада)
*** Стокхолм (амбасада)
*** Мадрид (амбасада)
5 Мултилатерални организации
* Женева (постојано претставништво во ООН и други меѓународни организации)
* Њујорк (Постојано претставништво во ООН)
* Париз (Постојано претставништво во УНЕСКО)
6 Поврзано
* Надворешни односи на Казахстан
Парапет

Парапет — бариера што се јавува на работ од кров, тераса, балкон, коридор и слично. Зборот потекнува од италјанскиот збор parapetto (''parare'' "да покриеш/ одбраниш" и ''petto'' "гради"). Кога се наоѓа над кровот парапетот може едноставно да биде продолжение од ѕидот под него, да има улога на противпожарен ѕид или Архитектонски орнамент. Првичната намена на парапетот била да го заштити објектот од воени напади, додека денес се користи како заштитна ограда и за заштита од пожари.
1 Типови на парапети
Едноставен парапет - како продолжение на фасдниот ѕид.
Парапет со отвори - отвори како декоративни мотиви или од функционални причини за заштита на воена опрема, дренажен систем и др.
Перфорирани парапети - перфорирани со најразлични форми во зависнот од дизајнот и матерјалот.
Панелни парапети - серија од сегменти(парчиња) меѓусебно поврзани во една целина.
2 Противпожарни парапети
Дел од ѕид во фунцкија на заштита од проширување или спречување на пожари.
3 Мостовски парапети
Служат како заштитна ограда за минувачите по мостовите, понекогаш служат да го блокираат погледот кон нешто или да ги заштитат минувачите под мостот од предмети што може да паднат врз нив.
Предмер

Предмер — текстуален прилог дел од основен проект, којшто содржи список на количества и опис на архитектонските и градежните материјали и инсталациите кои се проектирани да се вградат во градбата.
1 Опис
Предмерот се изработува во деталните димензии и количини, според сите поединечни архитектонски, градежни и технички позиции во проектот, по видови на материјал, инсталација и опрема именувана со нивните генерички имиња, односно според видот на работите и ги содржи сите потребни параметри за одредување на финансиската вредност на работите, како и проектираната градежна вредност на градбата. Се изработува до ниво на разработка и во форма која го прави применлив за тендерска документација, односно договор за изведување.
Глигорие Савовиќ

Глигорие Савовиќ е еден од водечките македонски архитекти од втората градителска етапа, која го опфаќа периодот од 1944- 2000 година.
Дипломирал на Градежниот отсек на Техничкиот факултет во Белград, во 1937 година. За време на Втората светска војна работел во Заечар, а по војната во Чачак и Ужице, Србија.
Во 1948 година се преселил во Скопје, каде што се вработил во проектантското претпријатие за Македонија „ Проектант“. По струка бил градежен инженер, но се занимавал со архитектонско проектирање. Негова преокупација биле станбените објекти, поле на кое постигнал забележителни резултати.
Во 1961 година го напуштил Скопје и се преселил во Косово, продолжувајќи ја својата проектантска дејност на полето на архитектонското проектирање и реализирал повеќе станбени објекти во Урошевац и Приштина.
Позначајни објекти му се:
* 1949/50- Монополската зграда во Скопје;
* 1952/53- Станбениот блок (П+3) на аголот на бул. „ Илинден“ и ул. „ Ленинова“, Скопје;
* 1958/59- Станбениот блок (П+4+По) на аголот на ул. „Македонија“ и ул. „ Луј Пастер“, Скопје;
* 1959/60- Центар за култура „Бели мугри“, Кочани;
* 1960- Станбениот блок (П+3+По) на ул. „ Гоце Делчев“, Скопје.
Темел

Темел е архитектонски конструктивен елемент што го поврзува елементот со теренот и ги пренесува товарите од елементот кон теренот. Темелите најчесто се делат на плитки или длабоки. При дизајнирањето на темелите и неговите конструктивни делови се применуваат знаења од геотехниката.
1 Историски тип на темел
1.1 Конструкција од забодени колци во земја
Зградите и нивната конструкција имаат долга историја на градење со дрвени носачи во контакт со теренот. Конструкциите од забодени колци може технички да немаат темели. Дрвените колци се користат на мека или влажна почва дури и под ѕидови од камени или масивни ѕиодви .
1.2 Темел од еден камен
Можеби наједноставниот начин на темелење е со коритење на камен кој во исто време го пренесува товарот кон теренот и ја подигнува дрвената конструкција од теренот.
1.3 Темел од камења
Редењето на камења без врзно средство (суви камења) или на камења поврзани со малтер е техника за градење на темели што вообичаено се применува во многу делови на светот. Суво поставените камења во темелите може да се насликани со малтер по градењето. Понекогаш врвот, видливиот дел на темелот е од природно извлечен камен од природата. Освен со малтер, камењата може да се стават и во јама во која освен камен може да има и песок, градежен шут и сл. и наполнето со бетон. 
1.4 Темели во јама наполнета со камења или градежен шут
Овие темели се плитки јами наполнети со гадежен шут и камења. Овие темели се поставуваат под длабочината на мрзнење и може да имаат цевка за дренажа во долната зона. Препорачливи се за земја со капацитет поголем од 10 тона/m².
C4 (експлозив)

C4 (англиски: Composite Compound 4) е многу ефикасен и често употребен пластичен експлозив. Во Англија тој е исто така наречен PE4 (Plastic Explosive 4).
1 Особености
C4 е еден од податливите експлозиви. Поради својот хемиски состав, тешко е да се детектираат од конвенционалните детектори за експлозиви.
Складирањето на C4 е релативно безбедно, бидејќи е безбедно да се справи. Ни пожар, електрична енергија, ниту шокови (дури и со чекан) предизвикуваат експлозија. Само доволен притисок во комбинација со греењето може да предизвика експлозија; Дури и пукањето муниција не беше доволно за тестови.
2 Состав
C4 се состои од 91% хексоген, 5,3% до (2-етилхексил) себацат (ДОС), 2,1% полиизобутилен и 1,6% минерално масло. За да се онеспособи злоупотребата на С4, експлозивот веќе некое време се додава во производството на силни миризливи супстанции, со помош на кои лесно може да се детектираат кучиња за откривање. За подобра видливост во машините за рендгенски зраци, или да се најде со метални детектори, вградена е метална прашина.
3 Производство
Хексогенот се суши со вода. Тогаш полиизобутиленот се раствора со ДОС во соодветен растворувач (метален хлорид или хлороформ) и се меша со хексогенот. Растворувачот се дестилира и производот може да се користи.
Палата Рубен

Палатата Рубен е станбена зграда на семејството на познатиот скопски заболекар Емил Рубен. Објектот е изведен во 1927г. и е проектиран од архитектот Иван Артемушкин. Се наоѓа во населбата Дебар Маало, спроти фонтанта на Градскиот парк во Скопје, со влез од ул. Илинденска.
Преживувајќи го скопскиот земјотрес од 1963, палатата станува еден од најпознатите локални примери за архитектурата во периодот меѓу дветте светски војни. Во 2015г. Конзерваторскиот центар Скопје прави реставрација на фасадата следејќи ја оригиналната документација од архитектот Артемушкин.
1 Архитектонски одлики
Градбата е изведена на рамна површина во форма на приземје, три ката и поткровје, како слободностоечки објект со двор и два главни влеза. Првиот пристап е од тогашната  ул. Престолонаследник Александар (денес ул. Илиденска) кон првиот кат, каде сè уште е сместена главната резиденција на семејството. Вториот влез е од ул. Јеврејска (денешна ул. Наум Наумовски Борче) и овозможува пристап кон сите катови преку скалишниот простор сместен во задниот дел на објектот.
Објектот е изведен од ѕидови од тула дебели 45 cm, армиранобетонски меѓукатни конструкции и скали. Тој се одликува со специфична катна височина од 3.50m. а во приземјето таа изнесува дури 3.80m. Зградата е изведена со систем за греење, пумпа за вода, како и резервар за вода сместен на мансардниот дел од скалишниот простор.
Посебна монументалност на објектот е постигната  преку обработката на фасадите, а бидејќи оригиналниот контекст е со ниска изграденост, архитетот си дозволува декоративно развивање на три од четирите фасади. Денешната ситуација ја затвора источната фасада и нејзината визуелна комуникација со улицата
Обвивката на објектот се сотои од фасадни геометриски сегменти акцентирани со пиластри и венци. Нејзината површина е перфорирана со ритам од прозорски отвори, кои во погорните партии имаат и лачни завршетоци. Објектот е посебно украсен преку рустичност, релјефни орнаменти, ниши и столбови.
Миртилово Море

Миртилово Море (грчки: Mυρτώο Πέλαγος, Myrtoo Pelagos, грчки изговор: [miɾto.o pelaɣos]), исто така напишано како Миртоанско Море — под-поделба на Средоземното Море што лежи помеѓу Кикладите и Пелопонез. Опишано е како дел од Егејското Море јужно од Еубоја, Атика и Арголис. Дел од водената маса на Црното Море го достигнува Миртиловото Море, преку транспортот низ Егејското Море. (Сендри, Хоган и Баум 2011).
Саронскиот Залив и Атинскиот залив лежат помеѓу Коринтскиот канал и Миртиловото Море.
Се вели дека било именувано според митскиот јунак Миртил, кој бил фрлен во морето од бесниот Пелопс. Името е исто така поврзано и со она на девицата Мирта. Исто така, се вели дека го добило името по еден мал остров по име Миртас.
Црква „Св. Јоаким Осоговски“ - Крива Паланка

Свети Јоаким Осоговски — главна манастирска црква на Осоговскиот манастир, сместен над градот Крива Паланка.
1 Историја
Изградена во периодот од 1847 до 1851 г. по иницијатива и лично вложување на жителите на Крива Паланка и околните села. Црквата претсатвува католикон на истоимениот манастир кој се наоѓа на околу 5 километри оддалеченост од Крива Паланка, во пазувите на Осоговските Планини.
2 Архитектура
Местоположбата на локацијата надвор од градот, а со тоа и подалеку од строгите османлиски регулативи, му овозможиле на архитектот Андреја Дамјанов да ја изгради својата прва петкуполна црква. Сите негови претходни градби биле обликувани базиликално, со или без слепи куполи, а покриени само со двоводни покриви (Кратово, Велес, Печењевац, Турековац, Штип), а со оваа црква отвора ново поглавје од своето творештво во кое доминираат трикорабни петкуполни градби (Смедерево, Чичево, Сараево, Мостар). Осоговската црква е прва од тоа поглавје, но во исто време многу специфична и различна од останатите.
Мајсторството и вештината на Дамјанов дошле до полн израз при осмислувањето и изградбата на овој објект. Тој успеал да извлече максимум од една тесна и стрмна локација и доста успешно на неа да ја смести големата црква.
2.1 Типологија
Во основа, наосот претсатвува еден не многу издолжен правоаголник, поделен на три надолжни сегменти со два реда по три столба и според тоа навидум наликува на неговите трикорабни решенија. Тоа што е специфично е што столбовите меѓусебно и со обиколните ѕидови се поврзани со лакови и на тој начин целиот простор го делат на дванаесет травеи. Секој травеј е покриен со одделна купола и така е добиено дванаесеткуполно решение. Од нив, пет куполи се носени на високи осумстрани тамбури и се распоредени во форма на грчки крст, а останатите седум се слепи куполи кои делумно или воопшто не излегуваат над покривната површина.
Централниот корпус на објектот, наосот, е обиколен со тремови, но само од јужната и западнта страна. Според видливите почетоци на лакови и куполи, се претпоставува дека трем бил планиран и на северната страна, но никогаш не бил изведен најверојатно поради малата дистанца меѓу објектот и карпата на северната страна.
3 Поврзано
* Осоговски манастир
* Кумановско-осоговска епархија
* Кривопаланечко архијерејско намесништво
Ванделово Море

Ванделово Море (дански: Ванделхавет исто така познато и како МекКинлиево Море) е водена маса во Северноледениот Океан, кое се протега североисточно од Гренланд, па до Свалбард. Поголемиот дел од годината тоа е попречено со мраз.
Ова море е именувано според данскиот поларен истражувач и хидрографер, вице адмиралот Карл Фредерик Вендел, кој во годините 1895-96 ги истражувал крајбрежните води на Гренланд, како дел од данската Инголф експедиција.
1 Географија
Ова арктичко море се наоѓа на 82° северна должина и 21° западна широчина. Морињата кои се наоѓаат подалеку на север и северозападно од Ванделовото Море се замрзнати во текот на целата година. Ванделовото море се протега толку далеку на запад колку и Кејп Морис Џесап. Понатаму на запад е Линколновото Море. На југ, се протега до Нордострундинген. Ванделовото море на југ се поврзува со Гренландското Море преку теснецот Фрем.
Фјордот Независност и фјордот Фредерик Е. Хајд се двата големи фјорда на далечниот североисточен брег на Гренланд, кои имаат свои устија во Ванделовото Море.
Подножје (хералдика)

Подножје или основа — елемент на грбот во хералдиката кој лежи под штитот и обично има облик на карпи, тревесто ритче или поинакво природно тло на кое се застанати штитодржачите. Постои разлика помеѓу вистинските подножја и други предмети или мотиви ставени на тоа место. По традиција, подножјето го претставува имотот на штитоносецот. Како официјален дел од блазонот, овој елемент се јавува подоцна во историјата, често поради потребата од разни штитодржачи за различни семејства или друштва, иако понекогаш подножјето во блазонот се води засебно од штитодржачите.
1 Background
Ако подножјето е споменато во блазонот, тоа сочинува дел од доделеното достигнување и претставува нераздоен дел од грбот. Доколку подножјето не е заведено во блазонот, одлуката за негово вклучување ја носи уметникот. Денешниот грб на Австралија обично се претставува на подножје од багремови гранки (државното растение), но сепак не е неисправно да се изостават гранките.
Украсното лисје или класје под или околу штитот не претставува подножје, дури и кога има официјална симболика и кога е изречно споменато во блазонот, како што е кај хералдички исправните грбови на општините во Македонија.
Единствени случи кајшто штитодржачите стојат на свијокот со гесло се грбот на Њу Џерси. и грбот на Холандија.
Вообичаена практика е кога еден грб добива штитодржачи, истиот да добие и подножје. Во ретки случаи, подножјето се доделува како подобрување. Подножјето без штитодржачи врз него е возможно, но практично непознато, со исклучок на Јужна Австралија.
Подножјето обично претставува некаков копнен или морски предел (кај шкотските главатари, тревест рид просеана со кланскиот цвет), и може да биде прилично сложено. Сложени примери особено наоѓаме кај поновите канадски грбови, како оној на Универзитетот на Северна Британска Колумбија, на кој Кермодова мечка и ирвас се застанати на шума, планински врвови и житно класје, сето над воибичаената хералдичка вода, која пак самата има кит-убиец како чесна фигура.
Разните географски подрачја се одразуваат во различни подножја: како подножје на грбот на Кенија е претставена планината Кенија а пак градот Арбелаес во Колумбија за подножје ја има Земјината топка.
Постојат и низа необични подножја. Здружението на универзитети и колеџи на Канада има четириаголник како подножје. Грбот на поранешниот совет на грофовијата Камберленд во Англија има ѕид, додека пак Канадската инженерска академија има мост преку вода. Грбот на главатарот на кланот Донохи има окован човек како подножје, а главатарот на Дандас има „дождовник во пламени јазици“.
Постојат и грбови каде како подножје се претставени интересни елементи од неевропско потекло; таков е грбот на градот Гизборн во Нов Зеланд, чие подножје е маорски воен чун „вака“.
2 Примери
Бакар (хералдика)

Бакар — боја на бакар, која во хералдиката заедно со среброто и златото ѝ припаѓа на групата на „метали“. Бакарот бил воведел во канадската хералдика..
Бакарот како боја не се употребува често и е препознатлив по неговата застапеност на грбот на градот Вајтхорс во канадската сојузна држава Јукон.
Дејан Алексиќ

Дејан Алексиќ (роден на 1 мај 1972) — српски книжевник. На книжевната сцена се појавил во средина на деведесеттите, со првото објавено дело на 22 годишна возраст. Победил на Фестивал на поезија на млади во Врбас во 1995 година. Се смета за еден од најзначајните книжевни творци на помладата генерација. Неговите песни се сместени во бројни зборници и антологии, а преведуван е на англиски, германски, норвешки, бугарски, грчки, македонски, унгарски, словачки, словенечки и руски јазик.
Живее во Краљево и работи како уредник за поезија во книжевното списание ''Повеља''.
1 Библиографија и награди
Книги со песни:
*''Потполн говор'' (''Потпуни говор'') (1995), ,, Бранкова награда“
*''Докажување на сенката'' (''Доказивање сенке'') (1996)
*''Секојдневен час'' (''Свагдашњи час'') (2000), ,, Просветина награда“, Награда „ Матиќев шал“
*''Собна митологија'' (2003)
*''Потоа'' (''После'') (2005), Награда „ Бранко Миљковиќ“
*''Доволно''''Довољно'' (2008), Награда на САНУ „ Бранко Ћопиќ“
*''Единствено ветер''(''Једино ветар'') (2011), Награда „ Меша Селимовиќ“
*''Да се биде'' (''Бити'') (2013), Змајева награда на Матица српска, награда ,,Ристо Ратковиќ"
2 Поезија и книжевен стил
Поезијата на Дејан Алексиќ најчесто се одликува како неосимболистичка, иако оваа класификација е премногу груба за специфичниот израз на неговите дела. Самиот автор како извор на својата поезија ги наведува поетите со симболистичка ориентации како што се Јован Дучиќ, Милан Ракиќ, Иван Лалиќ и Бранко Миљковиќ, иако тематскиот и стилскиот опсег на неговите дела ги надминува рамките на симболизмот и несимболизмот. Многу често користи класични форми и облици со посебен интерес за прашањето на односот помеѓу формата и содржината, што особено се гледа во потребата да пишува во врзан стих, иако тоа не е чест случај со авторите на помладата генерација.
Африканско диво куче

Африканско диво куче (Lycaon pictus) познато и како Африканско ловечко куче, Африканско насликано куче, или насликан волк, е куче што живее во Потсахарска Африкаa. Најголемо е од семејството кучиња во Африка, и единствено од видот ''Lycaon''. Моменталната популација се проценува на околу 6.600 возрасни единки.
Африканското диво куче е друштвено животно кое живее во групи. Ловат антилопи, кои ги фаќаат откако ќе ги изнемоштат со бркање. Има неколку природни непријатели, меѓу кои лавовите и пегавата хиена.
Вообичаена должина на телото е 76-112 см, а тежина од 17-36 кг.
1 Распространетост и навики
Жител на саваните,овој вид е активен преку денот и лови во глутници од 6 до 20 единки, кои организирано го гонат пленот. Неколку кучиња го гонат пленот, а другите трчаат напред. Ловат копитари, па и дури и домашни животни. Но, нивна основна храна се малите цицачи, птици и гуштери. Во глутницата има строга поделеност и на чело е најсилниот мажјак, кому му се потчинети сите други членови. Најдобриот пријател на овој водач може да биде негов заменик. Женката е бремена 63 дена, по кои раѓа 5 до 7 малечки. Потчинетите женки ретко раѓаат, а кога имаат свое потомство доминантната женка обично ги растргнува и ги убива.
Убавицата на денот

Убавицата на денот (француски: ''Belle de Jour'') - француски филм од 1967 година, во режија на Луис Буњел. Главните улоги ги толкуваат: Катрин Денев, Жан Сорел, Женевјев Паж, Пјер Клементи, Франсоаз Фабиен, Мишел Пиколи. Во 1967 година, Буњел го освоил „Златниот лав“
1 Содржина
Северина Серизи (ја игра Денев) е омажена за докторот Пјер Серизи (го игра Сорел) кој многу ја сака, но таа не е задоволна од брачниот живот. Поради тоа, таа одлучува да стане проститутка во јавната куќа на мадам Анаис (ја игра Паж), каде работи под името „Убавицата на денот“ затоа што се проституира само дење. Еднаш, во јавната куќа доаѓа криминалецот Марсел (го игра Клементи) кој се вљубува во неа и постанува љубоморен, посакувајќи ја само за себе. Кога во јавната куќа доаѓа господинот Анри Исон (го игра Пиколи), кој е близок пријател на докторот Серизи, Северина ја напушта јавната куќа. Меѓутоа, во нејзиниот дом доаѓа Марсел, кој го пречекува Пјер и тешко го ранува, а потоа полицијата го убива Марсел. Паралелно со главното дејство, во филмот се испреплетуваат и сцени во кои Пјер си замислува како ја измачува Северина.
Сина боја (хералдика)

Сина боја или азурна боја (скратено b или az) — нијанса на сината боја, која во хералдиката заедно со црвената, пурпурната, црната и зелената боја ѝ припаѓа на групата на „бои“. Во гравирањето, сината боја понекогаш е означена како подрачје на хоризонтални линии. Бојата својот назив го добила по скапоцениот син камен, познат како лапис лазули. Поимот најпрвин бил воведен во старофранцускиот јазик во 12 век, а потоа влегол во употреба при блазонирањето на грбовите.
Сината боја во хералдиката понекогаш се среќава во различни нијанси, кои се вели дека се поврзани со посебните значења на доблестите и претставуваат одредени елементи и скапоцени камења. Ваквото толкување, сепак, не било поддржано од страна на хералдичарите низ вековите. Многу извори укажуваат на различни значења на сината боја, но најчесто се вели дека истата претставува скапоцен камен (сафир) или небесни тела (Јупитер).
1 Галерија